Byfesten i Rørbæk i juni får nu et retsligt efterspil for en mand, der var med til festen.

Han kom tilsyneladende til - i beruset tilstand - at ramme den lokale betjent med et knytnæveslag i ansigtet. Ifølge anklageskriftet var manden blevet fuld ved 23-tiden og opførte sig højrøstet i øl-teltet. Den lokale betjent kom til og forsøgte at dæmpe ham ned, men tiltalte gav betjenten et slag, så underlæbe og fortand blev beskadiget. Manden blev i juli idømt tre måneders fængsel i byretten, men han vil nu frifindes. Det skal Vestre Landsret nu tage stilling til.